S-303/2010

Mál þetta höfðaði lögreglustjórinn á Snæfellsnesi með ákæru 29. júní 2010 á hendur ákærða, H-kk-þgf H-kk-þgf, kt. …, Bárðarási 1 á Hellissandi. Málið var dómtekið 13. október 2010.

Í ákæruskali segir að málið sé höfðað „fyrir fjárdrátt með því að hafa í starfi sem gjaldkeri Kennarafélags Vesturlands frá 14. janúar 2008 til 27. október 2008, dregið sér af bankareikningum félagsins í Sparisjóði Mýrasýslu í Borgarnesi, samtals 1.879.480 kr.

Fjárdráttur ákærða sundurliðast með eftirgreindum hætti:

A. Fjártökur af reikningi nr. 1103-05-403810

Tilvik Dags. Fjárhæð

1 14. janúar 150.000

2 22. janúar 20.000

3 29. janúar 32.000

4 4. febrúar 226.000

5 11. mars 20.000

6 18. mars 40.000

7 7. apríl 120.000

8 9. september 350.000

9 10. september 300.000

10 9. október 40.000

11 27. október 9.000

B. Fjártökur af reikningi nr. 1103-26-474

12 23. apríl 120.000

13 13. maí 50.000

14 5. júní 10 20.000

15 26. júní 10 12.956

16 1. júlí 5.129

17 17. júlí 1.000

18 21. júlí 25.000

19 23. júlí 112.166

20 24. júlí 10.900

21 24. júlí 8.000

22 28. júlí 11.329

23 1. ágúst 25.000

24 22. september 136.000

25 9. október 30.000

26 27. október 5.000

Samtals kr. 1.879.480

Telst þetta varða við 247. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Í ákæru er einnig tekin upp skaðabótakrafa Félags grunnskólakennara, kt. 621299-4529, vegna Kennarafélags Vesturlands, kt. 560474-0329, en þess er krafist að ákærði verði dæmdur til greiða félaginu 1.864.580 krónur ásamt vöxtum samkvæmt 8. gr. vaxtalaga nr. 38/2001 frá 27. október 2008 þar til mánuður var liðinn frá birtingu kröfunnar, en frá þeim degi til greiðsludags dráttarvexti samkvæmt 9. gr. sömu laga.

Ákærði hefur fyrir dómi skýlaust játað að hafa framið þau brot sem honum eru gefin að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Við ákvörðun refsingar er þess að gæta að ákærði hefur verið sakfelldur fyrir að draga sér nokkra fjárhæð, en með því brást hann gróflega þeim trúnaði sem honum hafði verið sýndur af hálfu Kennarafélags Vesturlands. Á hinn bóginn er þess að gæta að ákærði er með hreint sakavottorð. Auk þess horfir það ákærða til málsbóta að hann hefur greiðlega gengist við brotum sínum og fallist á bótakröfu brotaþola.

Að öllu þessu virtu þykir refsing ákærða hæfilega ákveðin 4 mánaða fangelsi, en eftir atvikum þykir rétt að fresta fullnustu refsingarinnar og skal hún falla niður að liðnum 3 árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Í samræmi við samþykki ákærða verður hann dæmdur til að greiða brotaþola skaðabætur eins og sú krafa er sett fram, en krafan er studd viðhlítandi gögnum. Verða dráttarvextir reiknaðir frá 23. nóvember 2009 en þá var mánuður liðinn frá því ákærða var kynnt bótakrafan.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, H-kk-nf H-kk-nf, sæti fangelsi í 4 mánuði en fresta skal fullnustu refsingarinnar og skal hún falla niður að liðnum 3 árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Ákærði greiði Kennarafélagi Vesturlands 1.864.580 krónur, auk vaxta samkvæmt 8. gr. laga um vexti og verðtryggingu, nr. 38/2001, frá 27. október 2008 til 23. nóvember 2009 og dráttarvaxta samkvæmt 1. mgr. 6. gr. laga um vexti og verðtryggingu, nr. 38/2001, frá þeim degi til greiðsludags.

B-kk-nf B-kk-nf